Príloha č. 1 súťažných podkladov

**Opis predmetu zákazky**

**Výbušniny**

**Časť 1 – Vzorky výbušnín pre kynológov**

* 1. **Všeobecné vymedzenie predmetu zákazky**

**Vzorky výbušnín pre kynológov**

Množstvo:

1. Brizantná plastická trhavina na báze trhaviny hexogén RDX 78 ks
2. Plastická trhavina na báze trhaviny pentrit Np červenej farby 78 ks
3. Plastická trhavina na báze trhaviny pentrit Np čiernej farby 78 ks
4. Dusičnan amónny - chemicky čistá látka 45 ks
5. Trinitrotoluén (TNT) - náložka 74 ks
6. Trinitrotoluén (TNT) - šupinkový 78 ks
7. Priemyselná trhavina banská skalná želatínová dynamitového typu 84 ks
8. Bezdymný prach – nitrocelulózový – nitroceluóza vo forme šupiniek 80 ks
9. Čierny prach – zmes dreveného uhlia, síry a dusičnanu 80 ks

Predmetom zákazky je zabezpečenie dodávky „Vzoriek výbušnín pre kynológov“v rozsahu 675 kusov.

Súčasťou dodávky je doprava predmetu zákazky do miesta dodania/plnenia, ktorým je :

Ústredný sklad Ministerstva vnútra Slovenskej republiky, Príboj 560, 976 13 Slovenská Ľupča, prevádzka: vojenské sklady Sklené, VÚ 5728.

* 1. **Minimálne technické parametre vzoriek výbušnín pre kynológov**
1. Brizantná plastická trhavina pre zvláštne použitie je trhavina na báze nevýbušného plastifikátoru, ktorého účinnou zložkou je hexogén. Trhavina obsahuje značkovaciu látku pre predvýbuchovú detekciu. Používa sa najmä pre špeciálne deštrukčné a trhacie práce, pre trhacie práce pod vodou a na povrchu. Trhavina je tuhšia a menej lepivá.
2. Plastická trhavina na báze trhaviny pentrit Np červenej farby

Plastická trhavina pre zvláštne použitie je trhavina na báze nevýbušného plastifikátoru, ktorého účinnou zložkou je pentrit. Trhavina obsahuje značkovaciu látku pre predvýbuchovú detekciu. Používa sa najmä pre deštrukčné práce, špeciálne trhacie práce a ako počinová trhavina.

1. Plastická trhavina na báze trhaviny pentrit Np čiernej farby

Plastická trhavina pre zvláštne použitie je trhavina na báze nevýbušného plastifikátoru, ktorého účinnou zložkou je pentrit. Trhavina obsahuje značkovaciu látku pre predvýbuchovú detekciu. Používa sa najmä pre špeciálne deštrukčné a trhacie práce, pre trhacie práce pod vodou. Ide o dobre tvarovateľnú a priľnavú trhavinu čiernej farby.

1. Dusičnan amónny - chemicky čistá látka

Dusičnan amónny patrí k najťažšie detonujúcim výbušninám. Za normálnej teploty je dusičnan amónny stály. Pri izbovej teplote a štandardnom tlaku je to biela kryštalická látka. Je silné oxidačné činidlo používané vo výbušninách.

1. Trinitrotoluén – náložka

TNT je najuniverzálnejšia vojenská trhavina pre jeho vlastnosti, akými sú nízka citlivosť k mechanickým podnetom, vysoká stabilita, nízky bod topenia, ktorý umožňuje plnenie munície liatím a dobrú lisovateľnosť. Používa sa ako samostatná trhavina alebo v zmesi s brizantnejšími trhavinami - hexogén, oktogén, pentrit alebo v zmesi s okysličovadlami (najviac s dusičnanom amónnym). TNT je málo citlivý k mechanickým vplyvom.

1. Trinitrotoluén – šupinkový

TNT je najuniverzálnejšia vojenská trhavina pre jeho vlastnosti, akými sú nízka citlivosť k mechanickým podnetom, vysoká stabilita, nízky bod topenia, ktorý umožňuje plnenie munície liatím a dobrú lisovateľnosť. Používa sa ako samostatná trhavina alebo v zmesi s brizantnejšími trhavinami - hexogén, oktogén, pentrit alebo v zmesi s okysličovadlami (najviac s dusičnanom amónnym). TNT je málo citlivý k mechanickým vplyvom.

1. Priemyselná trhavina banská skalná želatínová dynamitového typu

Trhavina sa používa na povrchu aj v podzemí ako banská skladná trhavina a pre počinovanie ostatných priemyselných trhavín pri trhacích prácach v nevýbušnom prostredí za podmienok uvedených v predpisoch o výbušninách. Nesmie sa používať v materiáloch, kde by jej použitie mohlo spôsobiť ich požiar alebo výbuch. Trhavina sa smie použiť v mokrom prostredí aj pod vodou.

1. Bezdymný prach - nitrocelulózový - nitrocelulóza vo forme šupiniek

Bezdymnný prach sa používa ako výmetná náplň strely v palných zbraniach. Stabilita prachu je ovplyvňovaná viacerými faktormi (teplota, vlhkosť, kyslé látky,...). Rozklad môže viesť až k samovznieteniu. Pre zvýšenie chemickej stability sa pridávajú stabilizátory.

1. Čierny prach - zmes drevenného uhlia, síry a dusičnanu draselného

Čierny prach trhací je zmes dusičnanu draselného a dreveného uhlia. Je to sypká zrnitá látka šedo-čiernej farby s pololesklým povrchom (grafit). Používa sa pre šetrné rozpojovanie hornín alebo pri trhacích prácach v ľahko rozpojiteľných horninách, je nevodovzdorný a smie sa používať len v suchom prostredí.

* 1. **Značenie, balenie a ďalšie požiadavky :**

Každá vzorka o hmotnosti 100 g musí byť uložená v PE vrecku so štítkom, alebo vo vrecku z bariérovej trojvrstvej AL fólie.

Jednotlivé druhy výbušnín musia byť zabalené samostatne, aby sa zabránilo pachovej kontaminácii jednotlivých vzoriek navzájom.

Každá vzorka alebo jej obal musí byť viditeľne označený štítkom, na ktorom je uvedené:

1. za slovom "VZORKA" názov výbušniny,
2. štítok na evidenčné číslo vzorky,
3. údaj o hmotnosti alebo množstve vzorky,
4. doba životnosti vzorky,
5. nápis "V PRÍPADE NÁLEZU ODOVZDAŤ POLÍCII".

|  |
| --- |
|  |
|  |
|  |
|  |
|  |
|  |

# Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.